62022TJ0641_INF
Sodba Splošnega sodišča (osmi razširjeni senat) z dne 6. novembra 2024 –Portigon/EOR (Predhodni prispevki za leto 2017)
(Zadeva T‑641/22)
„Ekonomska in monetarna unija – Bančna unija – Enotni mehanizem za reševanje kreditnih institucij in določenih investicijskih podjetij (EMR) – Enotni sklad za reševanje (ESR) – Sklep EOR o izračunu predhodnih prispevkov za prispevno obdobje 2017 – Obveznost obrazložitve“
1.
Akti institucij – Obrazložitev – Obveznost – Obseg – Zagotovitev pojasnil v zvezi z obrazložitvijo akta s strani avtorja med postopkom pred sodiščem Unije – Pogoji – Neobstoj protislovij in obveznost skladnosti pojasnil z navedeno obrazložitvijo
(člen 296, drugi odstavek, PDEU)
(Glej točki 44 in 45.)
2.
Akti institucij – Obrazložitev – Obveznost – Obseg – Sklep Enotnega odbora za reševanje (EOR) o določitvi predhodnih prispevkov v Enotni sklad za reševanje (ESR) – Obveznost EOR, da zadevnim institucijam sporoči metodologijo za izračun teh prispevkov in metodologijo za določitev zneska letne ciljne ravni
(člen 296, drugi odstavek, PDEU; Uredba Evropskega parlamenta in Sveta št. 806/2014; Uredba Sveta 2015/81, člen 4;Uredba Komisije 2015/63, členi od 4 do 7 in 9 ter Priloga I; Direktiva Evropskega parlamenta in Sveta 2014/59)
(Glej točki 47 in 48.)
Izrek
1.
Sklep SRB/ES/2022/41 Enotnega odbora za reševanje (EOR) z dne 25. julija 2022 o izračunu predhodnih prispevkov v enotni sklad za reševanje za leto 2017 družb Hypo Vorarlberg Bank AG in Portigon AG, se razglasi za ničen v delu, v katerem se nanaša na družbo Portigon AG.
2.
Učinki sklepa SRB/ES/2022/41 se v delu, ki se nanaša na družbo Portigon, ohranijo, dokler v razumnem roku, ki ne sme presegati šestih mesecev od dneva razglasitve te sodbe, ne začne veljati nov sklep EOR o določitvi predhodnega prispevka te družbe v Enotni sklad za reševanje za prispevno obdobje 2017.
3.
EOR poleg svojih stroškov nosi stroške, ki so nastali družbi Portigon.
4.
Evropski parlament in Svet Evropske unije nosita svoje stroške.